आतंकी भुल्लर की अर्जी पर सुप्रीम कोर्ट में सुनवाई आज  
भुल्लर को 1993 में दिल्ली में विस्फोट के आरोप में फांसी की सजा सुनाई गई थी। उसने अपनी सजा को उम्रकैद में बदलने की अर्जी दी है।
फांसी की सजा का इंतजार कर रहे देविंदर सिंह भुल्लर की याचिका पर आज सुप्रीम कोर्ट में सुनवाई होगी। भुल्लर ने फांसी की सजा को उम्रकैद में बदलने के लिए सुप्रीम कोर्ट में अर्जी दी है।  भुल्लर की पत्नी ने भी एक याचिका देकर कहा है कि  उसके पति की मानसिक स्थिति ठीक नहीं है, ऐसे में उसकी फांसी की सजा उम्रकैद में बदल दी जाए।  भुल्लर को 1993 में दिल्ली में विस्फोट के आरोप में फांसी की सजा सुनाई गई थी। करीब 8 साल तक विचाराधीन रहने के बाद राष्ट्रपति ने 27 मई, 2011 को भुल्लर की दया याचिका खारिज कर दी थी।